Ихьыҧшым адепутат Григол Вашаӡе иҳамҭала, украинатәи Радаҿ афракциа «Ажәлар рмаҵзуҩы» алидер Давиҭ Арахамиа, изакәызаалак шаҳаҭгак имамкәа, Қырҭтәыла асанкциақәа ррежим еиланагоит ҳәа зиҳәо еилкаам.
«Арахамиа, изакәызаалак шаҳаҭгак имамкәа, Қырҭтәыла асанкциақәа ррежим еиланагоит ҳәа аниҳәо, уи аамҭазы Абрамович Путини Урыстәылеи рҟны аимадара имам ҳәа агәра ҳиргар аниҭаху, сара уи сзеилкаауам. Аиаша уҳәозар, уи ҳпартниорра иаҧырхагоуп. Ҳадгылаҩцәа санырҧыло (дара аҧшыхәратә алшара дуқәа шрымоу жәдыруеит) асанкциақәа реилагара афактқәа ма аҽазкрақәа ирызкны еснагь сразҵаауеит, аха, дара, иаахҵәаны мапкратә аҭак сырҭоит», — иҳәеит Григол Вашаӡе.